
PLENUMITA 09/03/2017 Tricentdekdua eldono (unua el dono 20/09/2011) 

SendinT^^o|nJeterDjn^oto|nJnfOTTiojr^^ogei^pringei^g|^gnng|^ig^2^u^ 

Redaktoro Roger Springer Provlegita de Franciska Toubale 

SENDATA AL 325. La informa kaj noma paĝoj reaperos nur en la dekaj eldonoj 

Oni pov os metu siaj n n omon, retadreson, k aj nomon d e siaj lan d o kaj u rbo al la ricevanta list o rsprinq@tpg.com.au 

Ekstudis pli ol 762,000 lernantoj en la Esperanto-kurso de Duolingo. 

https://www.duolingo.com/course/eo/en/Learn-Esperanto-Online (Ekde la 28a de Maja 2ŬI5) 

La Esperanta Retradio 

donas 
bonan 
ĉirkaŭ-5- 
minutan 

aŭskultadon/legadon 
ĉiun tagon. 

http://esperantaretradio.blogspot.co. at/?view=magazine_F©!o©ŜHl renaSkDĵtafjOII ! 



★★★★★★★★★★★★★★★★★★★★★★★★★★★★★★★★★★★★★★★★★★★★★ 


Ĉu estas Hitler kiu decidis 
fari la Duan Mondmiliton? 


© 




Antaŭ ol universitatumi en la dua duono de la mondmilito, mi de 1938 ĝis 1943, 

=* d 0 antaŭ kaj sub Hitler dum la milito , salajre laboris tre malaltrange en malgranda 
nederlanda banko kiu estis filio de granda germana bankogrupo. Gi havis unue du 
germanajn kaj unu nederlandan direktorojn, kiuj ĉiuj estis kontraŭ Hitler, sed 
nepublike. La germana registaro sciis tion, kaj tial devigis la bankon aldoni por- 
Hitler'an kvaran direktoron germanan. Ĉar mi deĵoris ĉe la klientkaso, mi havis ofte multe da tempo 
por legi la ĵurnalon. Sed anstataŭe mi legis la Marx'an libron La Kapitalo, Das Kapital. La plej 
potenca direktoro iam rigardis la libron por scii kion mi legis. Ne sekvis problemoj pro tio. La banko 
ankaŭ havis ekonomie kaj tial finance tre utilan oficiston judan, kaj por ŝirmi lin kontraŭ la hitlera 
polico ĝi zorgis ke lia judeco oficiale forviŝatu. La hitlera spiono/direktoro ne sciis pri tio. Do la 

oficisto ne sendatis al koncentrejo. La du nederlandaj kaj unu germana subdirektoroj, ĉiuj kontraŭ 
Hitler, faris la tagan direktoran laboradon. La spiono/direktoro neniam faris laboron por la banko, 
kaj li ofte vojaĝis pagita. Post la milito la nederlanda registaro volis kortume akuzi lin pro multaj 
ekonomiaj krimoj, sed la usona registaro devigis la nederlandan forlasi la akuzojn, ĉar li havis, kiel 
germano, kapitalajn interesiĝojn en Usono. 

Ni scias, ke landon regas pluraj precipaj grupoj de kapitalistoj, nuntempe kvar 
en Usono. Mi ne scias kiuj grupoj regis Germanujon dum Hitler, sed mi scias ke du 
el la plej potencaj estis la ferindustrio kun Krupp kaj la tekstilindustrio. La lasta 
estis ligita al la belguja kaj al la brituja tekstilindustrio, do ne havisties 
konkurencon. Konsekvence la batalo inter la tiamaj germanujaj kapitalgrupoj estis 
inter la tekstilindustrio kiu ne deziris militon kaj aliflanke la ferindustrio, kiu deziris 
la militon. La ferindustrio estis la plej forta, kaj gajnis, verŝajne pro la helpo de 
aliaj kapitalgrupoj, kaj Germanujo devis militi. Tion mi lernis de mia laborejo, la 
germana banko, kiu multe ligiĝis al la tekstilkapitalaro. Ne mirindas, ke ties 
germanaj direktoroj kaj oficistoj estis kontraŭ Hitler. Mi demandas min, ĉu nuntempe la 
ferindustrio de Usono planas devigi Trump'on fari militon. 

Duonvoje en la dua mondmilito fariĝis tro danĝera vojaĝi kaj mi do forlasis la bankpostenon. Mi 
tamen regule biciklis al diversaj lokoj, sed ne sur ĉefvojoj. Mi ja regule iris al mia veljaĥteto kaj 
vintre glitkuri, kaj regule al la hejmoj de profesoroj, por studi. Mi sukcesis, dum la tri jaroj, 
nekaptati de la germana polico, kvankam trifoje apenaŭ. Junuloj de mia aĝo ja devis labori ĉe la 
germanoj. Mi neniam kunlaboris, kvankam amikoj faris, kun la t.n. subterarmeo, ĉar multaj en ĝi 
estis politike tre konservativaj, kaj mi estis marksisto. Sed tio estas alia rakonto. 

Marcel Leereveld. 



P.S. Dankon al Vera kaj Chris, kaj aliaj, pro ilia interesiĝo en miajn artikolojn pri la arhitekturo kaj la 
spirito de Esperanto. Mi esperas kontentigi ilin dum pliaj jaroj. Marcel. 


★★★★★★★★★★★★★★★★★★★★★★★★★★★★★★★★★★★★★★★★★★★★★ 




La Manlia Esperanto-Klubo 

Anoj kunvenas la unuan kaj trian Sabatojn je la lOatm. 

Bavarian Beer Cafe, Manly VVharf. Unu taso da klubpagata kafo 

Je la 4a de Marto venis nur du, Roger Springer kaj Rainer Kurz. 

Eunice konfuziĝis en sia hejmo do John veturigis ŝin al la malsanulejo. Chris malsanetis 
kaj ne povis veni al ĉi tiu kunveno.. Estis tuttagpluva tago kaj estis malfacila ellitiĝi. 

Roger Springer 

(Por havi raporton en AE, via klubo sendu informon/raporton al AE) 

★★★★★★★★★★★★★★★★★★★★★★★★★★★★★★★★★★★★★★★★★★★★★ 





El Adelajdo 

La unua merkredo de Marto estis la tago de la Jarkunveno de 
sudaŭstralianoj. Ni resumis la pasintan jaron, reelektis la ĝisnunan 
estraron, planis la agadon por ĉijare. La plej aktuala tasko estas organizi mallongan, enkondukan 
kurson de Esperanto por la 25-a kaj 26-a de Marto. Nia juna samklubano Benno Lang rete desegnis 
la afiŝojn, ni mendis la ejon kaj Sandor akceptis la taskon de instruisto. 

Sandor estis la centro de nia atento ankaŭ post la fino de la jarkunveno, ĉar li rakontis al ni pri sia 
infan- kaj junaĝo. La historio de lia familio estas ege interesa. Ni aŭskultis kun atento. KatjaSteele 



★★★★★★★★★★★★★★★★★★★★★★★★★★★★★★★★★★★★★★★★★★★★★ 


Novaĵservo Ret-Info / Lingvo-Studio 


LITERUMILOJ KAJ ORTOGRAFIA KONTROLADO EN ESPERANTO 



Lingvoilo (LanguageTool) estas liberkoda plurlingva programo por kontroli 
ortografion, gramatikajn erarojn kaj stilon de Esperantaj tekstoj. Gi funkcias 
ankaŭ por pluraj aliaj lingvoj. 

"Lingvoilo" atentigas ankaŭ pri eraroj, ne trovitaj per simpla literuma kontrolilo. 


Estas avantaĝo de Lingvoilo, ke oni povas uzi la programon ne nur en ĝia retejo, sed oni povas elŝuti 
kromaĵon (suplementan aldonan programeton) por sia retumilo. Post la instalado sufiĉas nur marki 
iun tekston per la muso, kaj la kromaĵo povas tuj indiki la eventualajn literumajn aŭ gramatikajn 
erarojn... (!) 


Prizorganto kaj programisto de Lingvoilo estas Dominique Pelle. - Dankon al li! 


https://languagetool.org/eo/ 


Ekzistas ankau du aliaj, bone funkciantaj literumiloj kaj kontroliloj de ortografio 

- Lingvohelpilo ĉe http://visl. sdu.dk/lingvohelpilo/ 

- Esperantilo ĉe http://www.esperantilo.org 
★★★★★★★★★★★★★★★★★★★★★★★★★★★★★★★★★★★★★★★★★★★★★ 


Adreso de Lingvoilo: 


Lingvo-Studio, L.S. 
www.eventoj.hu 


AEA informas. 




Aŭstralia Esperanto-Asocio C/- G.P.O. Box 2122, Melbourne 3001 

2017-02-23 AEA raportas: 

Nian lastan Skype estrarkunvenon ĉeestis: 

Heather, Indrani, Joanne, Jonathan, Sandor; llia el Indonezio, Bradley el NZ 

(1) DUA TRI-LANDA KONGRESO EN BEKASI (28/3 - 2/4/2018) 

Ni daŭrigas la preparadon por la dua trilanda kongreso en Marto 2018 en Bekasi. 

* La proponita ejo Aston Imperial Bekasi Hotel & Conference Center, estas iomete 
multekosta,.... La LKK esploras aliajn eblecojn. Ili prezentos novan kongresejon venontfoje. 

* Mark Fettes ne povis akcepti nian inviton. 

> Ni invitis Humphrey Tonkin. Li montris intereson. 

* Sandor petos liston de eblaj artistoj por la kongreso. Ni esploros pli dum la venonta 
kunveno. 

* Ni diskutis financajn aferojn por la kongreso. Heather preparas proponitan budĝeton. 

Kiom da mono ni (AEA kaj NZEA) pagos por la kongreso. 

(2) NIA VENONTA SOMERKURSARO/KONGRESO JANUARO 2019 

Ni daŭrigis diskuti pri la loko de nia somerkursaro/kongreso en Januaro 2019: 

Novzelando? Adelajdo? Bradley esploros.Joanne preferas eventon ene de Aŭstralio. 

(4) KIU ESTAS KIU? 

Katja Steele kaj Charles Stevenson ŝatas krei libr(et)on pri aktivaj esperantistoj en 
Aŭstralio. Vivantaj kaj mortintaj. 

AEA subtenos la projekton kaj promesis presi la libron kiam ĝi estos preta. 

Bv kontribui kiam Katja kaj Steven petas vin kontribui. 

(3) VINTRAJ KURSAROJ 

Ni daŭrigis esplori la ideon starigi kelkajn vintrajn kursarojn dum la longa semajnfino de la 
naskiĝtago de la Reĝino (10/11 -a de Junio 2017) 

Krom Adelajdo, la aliaj homoj ne montris grandan entusiasmon. 

Venonta kunveno: 09/03/2017 je la 17:00 (Melburna tempo) 

Heather, Indrani, Joanne, Jonathan, Sandor 

★★★★★★★★★★★★★★★★★★★★★★★★★★★★★★★★★★★★★★★★★★★★★ 

“Captain Fantastic” Kapitano Elstarega 

Du interesaj artikoloj kiuj aperis en "Recenzo" (Esperanto, Decembro 2016, p.259), 
rekomendas la filmon "Mirindan Kapitanon". 4AA6AĜ 

ClPTiUN FAimSTIC 

Xavi Alcade kaj Gian Carlo Fighiera skribis ke tiu elstara filmo ricevis kelkajn premiojn por ĝia bona 
fotografio, homeco kaj filozofiemaj temoj. 

Kompreneble, tial ke la ĉefroluloj parolas iom da esperanto, tre klare, la filmo estas signifoplena 
por ni. 

Estas ege bona reklamo. 

Oni diras ke en Italio mem, la filmo estis projekciata en 675 kinejoj tage. 

Ĉu "Captain Fantastic" oni povas jam spektati en Aŭstralio? 

Bona ekskurso por kluboj. Chris Holliss 

★★★★★★★★ 

Vidu AE296 AE297 Ĉi tiu 2016 filmo uzas Esperanton en unu sceno 


( https://voutu.be/oqQ-tHVb49w?t= 10 Klaku kgl mem aŭskultu kal vidu) 



★★★★★★★★★★★★★★★★★★★★★★★★★★★★★★★★★★★★★★★★★★★★★ 


GRAMATIKA EKZERCO. 11. 

La kernvorton substantivan povas difini sola vorto, plej ofte adjektivo. Tiujn 
difinantajn solajn vortojn, la adjektivojn kaj la adverbojn, oni nomas Epitetoj. Ili povas 
esti pluralaj, kiel la jenaj: 

1) . LA JUNA kaj ENTREPRENEMA amiko (Subjekto) volas STARIGI kaj PRIZORGADI 
(Predikato.) MALGRANDAN sed SUFIĈAN budon (Objekto) en la FLORANTA kvankam NOVA bazaro 
(Adjekto). 

2) . LA TUTAN semajnon sen MERKREDO (Adj.) ni (Subj.) kutimas MANĜi kaj TRINKi (Pred.) je LA OKA 
kaj LA DEKTRIA kaj LA DEKNAŬA (Adj.). 

Tiujn epitetojn povas difini aliaj epitetoj, plejofte adverboj, ekz. "La PLEJ alta kaj SUFIĈE longa 
ponto (Subj.) transiras (Pred.) la EGE belan riveron (Obj.) antaŭ la IOMETE akra bendo (Adj.)." 

Marcel Leereveld. 

"Anonco: Se vi kontaktos < www.greenpeace.org.au > vi povos ricevi leteron de la juna 
Esperantisto Jonathan Moyle, kiu por Greenpeace gvidas la batalon por savi la arbarojn de la 
orangutanoj". Dankon, Marcel. 

★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★ 

Duonaglutinaj kunmetoj. 

En mia artikolo pri la dek manieroj fari aglutinajn kunmetojn ĉeestas unu speco pri kiu mi menciis, ke 
la kunmetoj limigiĝas al adjektivoj kaj adverboj, ne enlasante kunmetojn substantivajn (nek verbajn), kvankam ili 

estas kunmetoj de substantivo kun sia adjektivo (aŭ verbo kun sia adverbo), ekz. "ruĝa rozo" povas kunmetati al 
"ruĝroza" (kaj "ruĝroze), ne al "ruĝrozo". Nek "rapide manĝi" al "rapidmanĝi" nek "terpomojn manĝi" al 
"terpommanĝi". La tialo estas, ke ĉe substantivigo ne ĉeestas la necesa nocio de specialeco, nek ĉe verbigo al 
"rapidmanĝi" aŭ al "terpommanĝi". Do ni ne kunmetas esprimojn kiaj "ruĝrozo" kaj "rapidmanĝi" kaj 
"terpommanĝi". Nur eblas "ruĝroza/e" kaj "rapidmanĝa/e" kaj "terpommanĝe/a". La samo okazas ĉe etnaj aglutinaj 
lingvoj. Cetere la lingvo ne bezonastiajn substantivajn aŭ verbajn kunmetojn. 

Se ni observas ekz. la aglutinan kunmeton "tablotuko" ni povas vidi, ke "tablotuko" ne estas iu ajn tuko hazarde 
uzata por kovri la tablon, sed ke ĝi estas speciala, speciale fabrikita aŭ speciale formita kaj uzata por kovri tablojn, 
ne por kovri aliajn aferojn. Do necese ĉeestas la nocio de specialeco. Tiu neceso ĉeestas ĉe ĉiuj aglutinaj kunmetaĵoj, 
en Esperanto kiel en la etnaj lingvoj, kvankam ne ĉiam facile observebla. 

Se ni observas la vorton "grandĝardeno" farita el "granda ĝardeno", ni konstatas ke "grandĝardeno" ne estas 
speciala ĝardeno, sed ke ĝi povas esti iu ajn speco de ĝardeno. Ja iu ajn ĝardeno povas esti granda. Do mankas la 
nocio de specialeco. Ĝi do ne estas aglutina kunmeto. Tial ni ne uzu nek uzas ilin. Same ni ne uzas "ruĝrozo" por 
ruĝa rozo, nek "longvojo" por longa vojo. Similas kunmetoj de verbo kun sia adverbo aŭ kun sia gramatika objekto. 
Sed tuj kiam oni ŝanĝas la kunmeton al adjektivo aŭ al adverbo, ĝi ekhavas la nocion de specialeco kaj do povas 
uzati. Ekz. "ruĝroza bukedo" kaj "rapidmanĝe prepari sin" kaj "fiŝmanĝa birdo". Tiaj kunmetoj de substantivo kun sia 
adjektivo kaj de verbo kun sia adverbo aŭ rekta objekto do estas duonaglutinaj, ja eblaj nur ĉe kelkaj vortkategorioj, 
ĉe kelkaj specoj de kunmetado, dum obeiĝas ĉiuj aliaj kondiĉoj por la procedo de aglutinado. La samo okazas en la 
etnaj lingvoj aglutinaj. 

Tamen Zamenhof kreis sufiĉe multajn tiajn kunmetaĵojn, precipe substantivojn, sed kun figura senco kaj tial 
enhavantajn la necesan specialecon. Li imitis tiel la germanan lingvon, kiu tamen havas malpli da ili (ekz. Hochschule 
- altlernejo). Sed la kreeblo evidente malmultiĝis, kaj nun ni tre malofte faras tiajn, kvankam akceptante kaj uzante 
la jamajn. P.A.G. mencias centojn da ili en paragrafo 424, preskaŭ ĉiuj Zamenhofaj, sed forte avertas nin ne fari pli 
da ili (vidu paragrafon 423). Marcel Leereveld. 

la tria kvizo 

P.S. Jen la tria kvizo, tre malfacila, pri la angla lingvo sed solvebla per Esperanto: 

Ĉu la anglaj vortoj "browneyed" kaj "brownbodied" kaj "strongheaded" estas participoj aŭ ne? Kaj kial? M.L. 

★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★ 

Prelego: Kial lerni Esperanton? 

Merkredon, 15an de Marto 2017,14:00 bis 16:00, Esperanto Domo, 143 Lavvson Street, Redfern 
Esperanto estas eble la plej facila lingvo por lerni. Kelkaj personoj lernas ĝin ene de 20 horoj. 

Ĉi foje ni provas esti eĉ pli ambiciaj: Ni provos celi ke vi parolos ĝin ene de 2 horoj! 

En ĉi seminario ni kovros la sekvajn: 

o Faktoj kaj baza ideo de Esperanto 0 Vortprovizo 

o Historio 0 Kiel uzi Esperanton en Sidnejo 

o Fortoj kaj malfortoj 0 Kiel uzi Esperanton dum vojaĝo 

o Prononco 0 Kiei uzi Esperanton se vi ne volas 

o Gramatiko forlasi vian hejmon 

o Kafo kaj teopaŭzo (senpage) 0 Kiei fanĝi Esperanto-fakulo 

La prelegisto Rainer Kurz estas esperantisto el Germanio kiu vizitas Aŭstralion. Li eklernis 
Esperanton dum 20 horoj ĝis li faris sian unuan Esperantovojaĝon (tra Japanio). Intertempe 
li uzis Esperanton por vojaĝi al pli ol 40 landoj. Rainer Kurz 

★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★ 


Katarakto 


http://edouard.benois.paaesperso-oranae.fr/katarakto.htm 


Mi havis katarakton en mia maldekstra 
okulo 

La sola efika kuracado de katarakto 
estas kirurgio 

La ret-ligo montrata supre, bone 
eksplikas tiun malsanon 

Do finfine venis la tempo por la kirurgio. 


Merkredon, la 8an de Marto, mi iris al la malsanulejo 
por la operacio, kiu kostis pli ol $3000. Estis taga vizito al la malsanulejo. 



Mi elektis lenson de unu kaj duonmetra fokuso, ĉar mi kutimis al la oportuno legi, se 
necese, sen okulvitroj. (Unu okulon aŭ du okulojn jen AE Roger Springer) 

★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★ 



MONDA TAGO DE VIRINOJ 
Je la 8-a de Marto 
Tiu ĉi tago estas grava festotago pri la 
atingitaj ekonomiaj, politikaj kaj sociaj rezultoj de 

Virinoj. 

/V 

Ci jare, per la blogo Paiva Netto, la verkisto 
omaĝas ĉiujn virinojn de nia mondo lcaj aperigis 
lian artikolon titolitan “Civitaninoj”, kiun ni 

/V 

invitas vin legi hodiaŭ. Gi estas atingebla ĉe: 

Civitaninoj 


E1 tiu artikolo ni elstarigas tiun ĉi pensigan elprenaĵon: 

"Estonteco de la mondo esence dependas de la atento kaj grandanimeco de ties virinoj. Ni havas 
eksterordinarajn ekzemplojn de virinoj en ĉiuj landoj, de plej famaj ĝis plej simplaj, kaj oni povus 
komenci per patrinoj”. 

Bonvole, kara samideano, plusendu tiun ĉi elkoran omaĝon per via retlisto. Anticipe ni tre dankas Vin! 

Fine ni, la teamanoj de E-fako de Legio de Bona Volo (LBV), tutkore kaj tutanime gratulas al ĉiuj Virinoj en 

la mondo! Maria Aparecida da Silva www.bonavolo.comwww.paivanetto.com/eo 

★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★ 

3ZZZ Se vi volas subteni la projekton de Anatoli lonesov | 
internacia letertago "Assalom Naunus" aŭskultu la elsendon de 
Marto por ekscii pri la detaloj. Eksciu pri la danĝero kaŭzita de 
asteroidoj, kiuj tanĝas la teron. 

Informis la kunvokanto, Franciska Toubale 
★★★★★★★★★★★★★★★★★★★★★★★★★★★★★★★★★★★★★★★★★★★★★ 

